लखनऊ में मुख्य चिकित्सा अधिकारी की हत्या  
लखनऊ में अज्ञात हमलावर ने सीएमओ (परिवार कल्याण) डॉ वीपी सिंह की उनके आवास के निकट ही गोली मारकर हत्या कर दी।
राजधानी लखनऊ में शनिवार को एक अज्ञात हमलावर ने मुख्य चिकित्सा अधिकारी (सीएमओ) की उनके आवास के निकट ही गोली मारकर हत्या कर दी। मुख्य चिकित्सा अधिकारी (परिवार कल्याण) डॉ वीपी सिंह पर गोमती नगर इलाके में गोली चलाई गई।  पुलिस अधीक्षक अभिमन्यु धर द्विवेदी ने पत्रकारों से कहा, फिलहाल मैं केवल इतना कह सकता हूं कि अज्ञात हमलावर ने सीएमओ पर कई गोलियां चलाईं और फरार हो गया। द्विवेदी ने कहा, हम इस हत्या का कारण पता लगाने की कोशिश कर रहे हैं।